### Beslutningstema

Drøftelse og prioritering af forslag til reduktioner.

### Sagsfremstilling

Økonomiudvalget har på mødet den 14. marts 2024 godkendt tidsplan og proces for budgetlægningen 2025.

Rammeudmeldingen indeholder blandt andet:

Direktionen har i januar måned bedt fagchefgruppen om at finde forslag til reduktioner på 51 mio kr. over en 4-årig periode eller 12,757 mio kr. årligt med udgangspunkt i temaet "Regelforenkling og afbureaukratisering"

* Reduktionsforslagene kan være tværgående inden for de enkelte politikområder eller på tværs af politikområder inden for samme udvalg.
* Reduktionsforslagne kan være tværgående mellem udvalg og politikområder.

Eventuelle "lokale" fagudvalgsudfordringer håndteres inden for de enkelte udvalgs servicerammer.

Der er ikke afsat midler til udvidelser. Såfremt der er behov for udvidelser skal de søges finansieret inden for udvalgets område.

Forslag til temaet "regelforenkling og afbureaukratisering" er prioriteret i direktionen og udgør i alt 4 mio kr. årligt. De konkrete forslag vil blive præsenteret på minibudgetseminaret den 27. juni 2024.

Det betyder at der er behov for et yderligere supplerende prioriteringskatalog på i alt 8,757 mio. kr. Teknik og Miljøudvalgets andel udgør samlet 8.000 kr. årligt.

### Indstilling Direktionen indstiller,

|  |  |
| --- | --- |
| at | forslag til reduktioner drøftes og prioriteres, og |
| at | sagen oversendes til minibudgetseminaret. |

### Beslutning

Indstillingen godkendt og oversendes til budgetseminaret.